མི་དམངས་ནི་ལོ་རྒྱུས་གསར་སྐྲུན་བྱེད་མཁན་དང་།མི་དམངས་ནི་དཔའ་ངོ་མ་དེ་ཡིན་ལ།ང་ཚོའི་རྒྱལ་ཁབ་ཀྱི་དབང་ཆ་ཡོད་ཚད་མི་དམངས་ལ་དབང་།སྤྱི་ཁྱབ་ཧྲུའུ་ཅི་ཞི་ཅི་ཕེན་གྱི་གསུང་བཤད་གལ་ཆེན་ལས།མི་དམངསཞེས་པའི་ཡིག་འབྲུ་འདི་གཉིས་མངོན་གསལ་ཆེ་ལ་ལྗིད་ཤུགས་རབ་ཏུ་ལྡན་པ་ཞིག་སྟེ་དུས་དང་བར་སྟོང་གཡོ་འཁྱོམ་བྱེད་པའི་སྐད་གདངས་ལས་འགྱུར་བ་མེད་པའི་སྲིད་སྐྱོང་འདུ་ཤེས་མངོན་གསལ་དུ་བསྟན་ཡོད་ཅིང་།འགྱུར་བ་མེད་པའི་མི་རིགས་ཀྱི་བརྩེ་སེམས་བརྒྱུད་སྤྲོད་བྱས་ཡོད།མི་དམངས་ཀྱི་ལངས་ཕྱོགས་རྒྱུན་འཁྱོངས་བྱེད་པ་དང་མི་དམངས་ཀྱི་གོ་གནས་གཙོ་བོ་རྒྱུན་འཁྱོངས་བྱས་ནས།མི་དམངས་དེ་སེམས་ཀྱི་ཆེས་མཐོ་བའི་གནས་ཡུལ་དུ་བཞག་སྟེ་མི་དམངས་ཀྱིས་མཛེས་སྡུག་གི་འཚོ་བ་ལ་བཅངས་པའི་རེ་སྨོན་དེ་མངོན་འགྱུར་ཡོང་བར་བྱ་རྒྱུ་ནི།ཀྲུང་གོ་གུང་ཁྲན་ཏང་གི་ཐོག་མའི་བསམ་འདུན་བཅངས་ས་དང་།སྤྱི་ཚོགས་རིང་ལུགས་ཀྱི་ཀྲུང་གོའི་ཡིད་ཆེས་ཀྱི་བསམ་པ་ཡོད་ས་སྟེ།ང་ཚོས་ཁྱོན་ཡོངས་ནས་འབྱོར་འབྲིང་སྤྱི་ཚོགས་ཀྱི་འཛུགས་སྐྲུན་ལེགས་འགྲུབ་ཡོང་བར་བྱེད་པའི་རྒྱལ་ཁ་ཕུ་ཐག་ཆོད་པ་ལེན་པ་དང་།ཀྲུང་ཧྭ་མི་རིགས་ཀྱི་རླབས་ཆེན་བསྐྱར་དར་མངོན་འགྱུར་ཡོང་བར་བྱེད་པའི་དམིགས་ཡུལ་འཆང་ས་དེ་ཡིན།ཁེངས་སྐྱུང་སྒོས་མི་དམངས་ལ་སློབ་སྦྱོང་བྱེད་པ་དང་།གཟབ་ནན་སྒོས་མི་དམངས་ཀྱི་འབོད་སྒྲ་ལ་ཉན་པ།མི་དམངས་ཀྱི་ཤེས་རབ་བསྡུ་ལེན་བྱས་ན།ད་གཟོད་ང་ཚོ་དཔའ་ངར་ཆེན་པོས་མདུན་སྐྱོད་བྱས་ནས་དོ་ཟླ་བྲལ་བའི་སྟོབས་ཤུགས་ཆེན་པོ་ཞིག་ཏུ་འགྱུར་ཐུབ་ཅིང་།མི་ཡུལ་གྱི་ངོ་མཚར་མང་པོ་གསར་སྐྲུན་བྱེད་ཐུབ།མི་དམངས་དང་གཅིག་སེམས་གཅིག་གཏད་བྱེད་པ་དང་།མི་དམངས་དང་སྐྱིད་སྡུག་མཉམ་འཁུར་བྱེད་པ།མི་དམངས་དང་མཐུན་སྒྲིལ་འབད་བརྩོན་བྱས་ན།ད་གཟོད་ང་ཚོའི་ཏང་དུས་ནམ་ཡང་དུས་རབས་ཀྱི་སྔོན་གྲལ་དུ་ཚུད་ནས་དུས་རབས་གསར་པར་གཏོགས་པའི་འོད་སྟོང་འབར་བའི་གྲུབ་འབྲས་གསར་སྐྲུན་བྱེད་ཐུབ་ཅིང་།ཀྲུང་གོ་མི་དམངས་དང་ཀྲུང་ཧྭའི་བུ་དང་བུ་མོ་ཡོངས་རྫོགས་ཀྱིས་ཀྲུང་ཧྭ་མི་རིགས་ཀྱི་བསྐྱར་དར་རླབས་པོ་ཆེའི་ལོ་རྒྱུས་འཕེལ་རིམ་ཁྲོད་བདེ་སྐྱིད་དང་གཟི་བརྗིད་མཉམ་རོལ་བྱེད་ཐུབ།